દુર્યોધન ના ઉછેર માં મોટી ખામી રહી ગઈ હતી. તેના જીવન પર થી ખબરપડે છે કે ખરા અર્થ માં માતા પિતા બનવું એ ઘણું અઘરું છે. ગાંધારી એ યુદ્ધ પછી કૃષ્ણ ને પ્રશ્ન કર્યો હતો કે હું શિવભક્ત અને સતી છુ. તેણે કુંતી પર ઉપરોક્ત લેખ માં કરેલા આક્ષેપો પણ કર્યા. ગાંધારી પૂછે છે કે તો પણ મારા પુત્રો દુષ્ટ કાર્યો કરવા વાળા કેમ પાક્યા ? જયારે કુંતી પુત્રો બધા ધર્મ અને સરળ માર્ગ વાળા થયા. અહી કૃષ્ણ એ બહુ સુંદર જવાબ આપ્યો છે કે કોઈ પણ માતા ને બે આંખો હોય છે. એક જ્ઞાન ની અને બીજી સંસ્કાર ની. જયારે જયારે કોઈ પણ મા પોતાનો પતિધર્મ કે બીજો કોઈ પણ ધર્મ નિભાવવા આ બે આંખો પર પટ્ટી બાંધશે પછી એ કેટલી પણ મોટી ભક્ત હોય કે સતી હોય તેના પુત્રો કૌરવ જેવા દુષ્ટો જ પાકશે. કુંતી એ ભલે દેવો સાથે નીયોગદ્વારા સંતાન પ્રાપ્તિ કરી હોય પણ એમાં નિહિત વાસના ની પુરતી ના હતી.પોતાના પતિ ની સંમતિ થી અને સમાજ ને નેતૃત્વ વાળા પુરુષો આપવાના આશય થી તેણે દેવો નું આવાહન કર્યું હતું. કુંતી ને ભલે કોઈ સતી નાં કહે પણ એક માતા તરીકે તેનું સ્થાન હમેશા ઊંચું જ રહેશે.